Асқар Жұбанов қайтыс болды
"Асқар Жұбанов қайтыс болды" | "https://abai.kz/post/114386"
TITLE: Асқар Жұбанов қайтыс болды
URL: https://abai.kz/post/114386
META: "Асқар Жұбанов қайтыс болды" | "https://abai.kz/post/114386"
DATE: 11.06.2020
AUTHOR(s): Abai.kz
TOTAL WORDS: 106
TEXT: Филология ғылымдарының докторы Асқар Құдайбергенұлы Жұбанов өмірден озды. Қаралы хабарды Ахмет Байтұрсынұлы атындағы Тіл білімі институтының баспасөз қызметкері Мейрамбек Таубалдиев Facebook парақшасында жазды . - Қаралы хабар. Тектінің тұяғы, асылдың сынығы, белгілі тілші-ғалым, филология ғылымының докторы, профессор, Ахмет Байтұрсынұлы атындағы Тіл білімі институтының бас ғылыми қызметкері Жұбанов Асқар Құдайбергенұлы дүниеден озды. Бұл - қазақ ғылымы үшін ауыр қайғы. Қазақ еліне, отбасына, ағайын-туысқа қайғырып көңіл айтамын. Бақұл болыңыз, асыл адам!, - деп жазды ол Facebook парақшасында. Асқар Құдайбергенұлы Жұбанов 13 қарашада 1937 жылы Алматы қаласында қызметкер отбасында дүниеге келді. Ұлты – қазақ. Әкесі Құдайберген Қуанұлы Жұбанов – қазақ тілінің теориялық негізін қалаушы, тіл білімінің тұңғыш профессоры. Abai.kz
